Document ID: 32003R2278

Kommissionens forordning (EF) nr. 2278/2003
af 22. december 2003
om fastsættelse af den told, der skal anvendes fra 1. januar 2004 til 30. april 2004 ved indførsel fra Ungarn til Fællesskabet af en række varer henhørende under Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), særlig artikel 7, stk. 2, og
ud fra følgende betragtninger:
(1) I protokol nr. 3 til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side, godkendt ved Rådets og Kommissionens afgørelse 93/742/Euratom, EKSF, EF(2), fastsættes handelsordningerne for de forarbejdede landbrugsprodukter, der er anført heri.
(2) Protokol nr. 3 blev ændret ved afgørelse nr. 2/2002 truffet af Associeringsrådet EF-Ungarn den 16. april 2002 om forbedring af handelsordningerne for forarbejdede landbrugsprodukter som omhandlet i protokol nr. 3 til Europaaftalen(3); heri bestemmes det, at den told, der skal anvendes ved indførsel af en række varer med oprindelse i Ungarn, nedsættes med virkning fra den 1. januar 2002.
(3) Der blev i første halvdel af 2003 indgået en handelsaftale med det formål at forbedre den økonomiske konvergens som forberedelse af tiltrædelsen. Denne aftale indeholder indrømmelser i form af en fuldstændig liberalisering af handelen for visse forarbejdede landbrugsprodukter og toldfrie kontingenter for andre produkter. Aftalen er ved Rådets forordning (EF) nr. 999/2003 af 2. juni 2003 om autonome og midlertidige foranstaltninger for indførsel af visse forarbejdede landbrugsprodukter med oprindelse i Ungarn og for udførsel af visse forarbejdede landbrugsprodukter til Ungarn(4) blevet gennemført autonomt og midlertidigt fra den 1. juli 2003.
(4) Proceduren for vedtagelse af en afgørelse om ændring af protokol nr. 3 er i færd med at blive afsluttet.
(5) På produkter, der ikke er omfattet af en fuldstændig liberalisering, og på indførsel ud over kontingenterne, finder de nuværende bestemmelser, der årligt forbedres, fortsat anvendelse, og de nedsatte landbrugselementer bør fastlægges.
(6) Den told, der skal anvendes fra 1. januar 2004 til 30. april 2004, bør derfor fastsættes i henhold til protokol nr. 3 for indførsel af en række varer fremstillet af landbrugsprodukter med oprindelse i Ungarn.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens bilag I -
UDSTEDT FØLGENDE FORORDNING:
Artikel 1
Den told, der skal anvendes fra 1. januar 2004 til 30. april 2004 ved indførsel af varer med oprindelse i Ungarn, som er omfattet af tabel 2a og tabel 2b i bilag I til protokol nr. 3 til Europaaftalen, er fastsat i bilag I, II og III.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2003.

Labels: 3
18
17
6